The Long Voyage Home

***Dugo putovanje kući*** (eng.*The Long Voyage Home*) je američki 
ratna drama iz 1940. koju je režirao John Ford.

Film je nastao kao adaptacija kazališnih predstava **Karipski mjesec** (eng.*The Moon of the Caribees*), 
**U zoni** (eng. *In The Zone*), **Vezan istočno od Cardiffa** (eng.*Bound East for Cardiff*) i **Dugo putovanje kući** (eng. *The Long Voyage Home*), koje je Eugene O'Neill napisao u vremenu oko Prvog Svjetskog Rata. Također treba napomenuti da su mu to bile jedne od prvih predstava koje je napisao a za film ih je prilagodio Dudley Nichols.

Film pripovijeda priču o posadi i putnicima koji se nalaze na tegljaču.

Glavne uloge u filmu tumače John Wayne, Thomas Mitchell, Ian Hunter, Barry Fitzgerald, Wilfrid Lawson, John Qualen, Mildred Natwick i Ward Bond.

## Radnja

Film pripovijeda priču o posadi na engleskom teretnom brodu po imenu **SS Glencairn**, tijekom Drugog Svjetskog rata. 
Posada koja je dobila slobodno, nakon što je cijelu noć provela opijajući se po barovima, vraća se na parnjaču i upućuje prema Baltimoru.
Oni su šarena skupina ljudi koju sačinjavaju: srednjovječni Irac Driscoll (Thomas Mitchell), mladi Šveđanin, bivši farmer Ole Olsen (John Wayne), pakostan nadzornik Cocky Barry Fitzgerald; turobni Englez Smitty koji liči na Lorda Jima (Ian Hunter) i drugi.
Nakon što brod pokupi pošiljku dinamita u Baltimoru, posada se susreće sa nemirnim morem koje im kida živce.
Oni se također brinu i da bi Smitty mogao biti njemački špijun i to iz razloga jer je veoma tajanstven. Nakon što natjeraju Smittija da im pokaže svoja pisma od kuće otkriva se kako je on alkoholičar koji je pobjegao od svoje obitelji.

## Prihvat kritičara

Film je dobro prihvaćen od strane filmskih kritičara.

Kritičar Bosley Crowther je pišući za New York Times izjavio kako mu se svidio scenarij, poruka filma i režija Johna Forda. Rekao je, "John Ford je uistinu napravio modernu Odiseju-potpuni film satkan od čvrstih vlakana, koji nam uz oslanjanje na ekonomiju priča svevremenu priču o čovjekovim prekomorskim lutnjama svijetom u potrazi za mirom u svojoj duši...on je okrutan i bezobziran, te samo nakratko suosjećajan u svojim otkrivenjima čovjekovih patetičnih mana."
## Glavne uloge

* John Wayne kao Ole Olsen
* Thomas Mitchell kao Aloysius 'Drisk' Driscoll
* Ian Hunter kao Smitty Smith, alias Thomasa Fenwicka
* Barry Fitzgerald kao Cocky
* Wilfrid Lawson kao Kapetan (eng.*Captain*)
* John Qualen kao Axel Swanson
* Mildred Natwick kao Freda
* Ward Bond kao Yank
* Arthur Shields kao Donkeyman
* Joe Sawyer kao Davis
* J.M. Kerrigan kao Nick, Limehouse Crimp
* Rafaela Ottiano kao Bella, žena s tropskih područja
* Carmen Morales kao Španjolka Principal
* Jack Pennick kao Johnny Bergman
* Bob Perry kao Paddy

## Nagrade i nominacije
**Nagrade**
* :Nagrada NYFCC (eng.*New York Film Critics Circle Awards*); najbolji režiser, John Ford; 1940.

**Nominacije**
* Oscar: najbolja crno-bijela kinematografija, Gregg Toland; najbolji specijalni efekti, R. T. Layton (fotografski), Ray Binger (fotografski) i Thomas T. Moulton (zvuk); najbolja filmska montaža, Sherman Todd; Najbolja filmska glazba (rađena baš za film), Richard Hageman; najbolji film, John Ford; najbolje napisani scenarij, Dudley Nichols; 1941.

## Vanjske veze
* 
* Dugo putovane kući na Rotten Tomatoes
* Dugo putovane kući na *All movie guideu*